claudius-aelianus.de-natura-animalium 14.16
αἶγες ἄγριοι οἱ τὰς Λιβύων ἄκρας ἐπιστείβοντές εἰσι κατὰ τοὺς βοῦς τὸ μέγεθος ἰδεῖν , τούς γε μὴν μηροὺς καὶ τὰ στέρνα καὶ τοὺς τραχήλους κομῶσι θριξὶ δασυτάταις , καὶ σὺν τούτοις καὶ τὴν γένυν . τὰ μέτωπα μὲν ἀγκύλοι καὶ περιφερεῖς , καὶ τὰ ὄμματα χαροποί , σκέλη δὲ αὐτοῖς ἐστι κολοβά . κέρατα μετὰ τὴν πρώτην σύμφυσιν ἀλλήλων ἀπηρτημένα καὶ πλάγια · οὐ γάρ τί που κατὰ τοὺς ὀρειβάτας αἶγας τοὺς ἄλλους ὀρθά ἐστι , κάτεισι δὲ ἐγκάρσια καὶ ἐς τοὺς ὤμους προήκοντα . οὕτως ἄρα μήκιστά ἐστιν . ἐκ δὲ τῶν λόφων τῶν ὑπεράκρων , οὓς ἐρίπνας οἵ τε νομευτικοὶ φιλοῦσιν ὀνομάζειν καὶ ποιητῶν παῖδες , · ῥᾳδίως ἐς ἕτερον πάγον πηδῶσιν · ἁλτικώτατοι γὰρ αἰγῶν ἁπάντων οἵδε εἰσίν . εἴ γε μὴν καὶ πέσοι τις πορρωτέρω τοῦ ὑποδεξομένου ὄντος αὐτὸν ἢ ὡς ἐκείνου ἐφικέσθαι , τῷ δὲ ἄρα μελῶν περίεστι τοσοῦτον κράτος , ὡς ἀσινῆ μένειν κατενεχθέντα αὐτόν . θραύει γοῦν οὐδὲ ἕν , εἰ καὶ πέσοι κατὰ ῥωγάδος , οὐ κέρας , οὐ βρέγμα · ἔστι δὲ καρτερὰ καὶ προσόμοια τῇ τῆς πέτρας ἀντιτυπίᾳ . οἱ πλεῖστοι μὲν οὖν τούτων ἐν ταῖς ἀκρωρείαις αὐταῖς ἄρκυσι καὶ ἀκοντίοις καὶ ποδάγραις αἱροῦνται , σοφίᾳ δὲ ἄρα τῇ τε ἄλλῃ ἐν κυνηγέταις ἀνδράσι καὶ οὖν καὶ αἰγοθηρικῇ · θηρῶνται δὲ καὶ ἐν πεδίοις , καὶ φυγεῖν ἐνταῦθα ἀσθενεῖς εἰσιν . αἱρήσει οὖν αὐτοὺς καὶ ὅστις ἐστὶ βραδὺς τοὺς πόδας . ἦν δὲ ἄρα ἀγαθὸν δορά τε καὶ κέρατα · ἡ μὲν γὰρ δορὰ ἐν χειμῶσι τοῖς σφοδροτάτοις τὸν κρυμὸν πελάζειν οὐκ ἐᾷ νομευτικοῖς καὶ ὑλουργοῖς ἀνδράσι · κέρατα δὲ ἐκεῖνα ἀρύσασθαι καὶ πιεῖν ἐκ ποταμοῦ παραρρέοντος ἢ πηγῆς τινος ἀνατελλούσης ἐν ὥρᾳ θερείῳ χρηστὰ καὶ δίψος ἀκέσασθαι λυσιτελῆ · παρέχει γὰρ ἀμυστὶ πιεῖν τῶν ἁδρῶν κυλίκων μεῖον οὐδὲ ἕν , ἕως ἂν ψύξῃς τὸ ἆσθμα καὶ σβέσῃς τὸ ὑπεκκαῖόν τε πᾶν καὶ ἀναφλέγον . οὐκοῦν εἰ τὰ ἔνδον καθαρθείη ὑπό τινος ξέειν κέρατα δεινοῦ , καὶ τρία μέτρα ῥᾳδίως αὐτοῖν δέξαιτο τὸ ἕτερον ἄν .
Lemmas: αἴξ ἄγριος ὁ ὁ Λίβυς ἄκρα ἐπιστείβω εἰμί κατά ὁ βοῦς ὁ μέγεθος ὁράω , ὁ γε μήν μηρός καί ὁ στέρνον καί ὁ τράχηλος κομάω θρίξ δασύς , καί σύν οὗτος καί ὁ γένυς . ὁ μέτωπον μέν ἀγκύλος καί περιφερής , καί ὁ ὄμμα χαροπός , σκέλος δέ αὐτός εἰμί κολοβός . κέρας μετά ὁ πρῶτος σύμφυσις ἀλλήλων ἀπηρτίσκω καί πλάγιος · οὐ γάρ τις που κατά ὁ ὀρειβάτης αἴξ ὁ ἄλλος ὀρθός εἰμί , κατέρχομαι δέ ἐγκάρσιος καί εἰς ὁ ὦμος προήκω . οὕτως ἄρα μήκιστος εἰμί . ἐκ δέ ὁ λόφος ὁ ὑπέρακρος , ὅς ἐρίπνη ὁ τε νομευτικός φιλέω ὀνομάζω καί ποιητής παῖς , · ῥᾴδιος εἰς ἕτερος πάγος πηδάω · ἁλτικός γάρ αἴξ ἅπας ὅδε εἰμί . εἰ γε μήν καί πίπτω τις πρόσω ὁ ὑποδέξωμι εἰμί αὐτός ἤ ὡς ἐκεῖνος ἐφικνέομαι , ὁ δέ ἄρα μέλος περίειμι τοσοῦτος κράτος , ὡς ἀσινής μένω κατένειμι αὐτός . θραύω γοῦν οὐδέ εἷς , εἰ καί πίπτω κατά ῥωγάς , οὐ κέρας , οὐ βρέγμα · εἰμί δέ καρτερός καί προσόμοιος ὁ ὁ πέτρα ἀντιτυπία . ὁ πολύς μέν οὖν οὗτος ἐν ὁ ἀκρώρεια αὐτός ἄρκυς καί ἀκόντιον καί ποδάγρα αἱρέω , σοφία δέ ἄρα ὁ τε ἄλλος ἐν κυνηγέτης ἀνήρ καί οὖν καί αἰγοθηρικός · θηράω δέ καί ἐν πεδίον , καί φεύγω ἐνταῦθα ἀσθενής εἰμί . αἱρέω οὖν αὐτός καί ὅστις εἰμί βραδύς ὁ πούς . εἰμί δέ ἄρα ἀγαθός δορά τε καί κέρας · ὁ μέν γάρ δορά ἐν χειμών ὁ σφοδρός ὁ κρυμός πελάζω οὐ ἐάω νομευτικός καί ὑλουργός ἀνήρ · κέρας δέ ἐκεῖνος ἀρύω καί πίνω ἐκ ποταμός παραρρέω ἤ πηγή τις ἀνατέλλω ἐν ὥρα θέρειος χρηστός καί δίψος ἀκέομαι λυσιτελής · παρέχω γάρ ἀμυστί πίνω ὁ ἁδρός κύλιξ μείων οὐδέ εἷς , ἕως ἄν ψύχω ὁ ἆσθμα καί σ́λβυμι ὁ ὑπεκκαίω τε πᾶς καί ἀναφλέγω . οὐκοῦν εἰ ὁ ἔνδον καθαίρω ὑπό τις ξέω κέρας δεινός , καί τρεῖς μέτρον ῥᾴδιος αὐτός δέχομαι ὁ ἕτερος ἄν .